Sentogastina

**Sentogastina** () ir pilsēta un Sentdžonsas apgabala administratīvais centrs Floridā, ASV. Pilsēta atrodas 64 km uz dienvidiem no Džeksonvilas pilsētas, Atlantijas okeāna piekrastē Floridas ziemeļaustrumos. To 1565. gadā dibināja spāņu kolonisti, un tā ir vecākā nepārtraukti apdzīvotā eiropiešu apmetne tagadējā ASV teritorijā.

## Vēsture

Pirmais zināmais eiropietis, kurš izpētīja Floridas piekrasti, bija spāņu pētnieks un Puertoriko gubernators Huans Ponse de Leons, kurš, visticamāk, 1513. gadā devās uz ziemeļiem līdz pat topošās Sentogastinas apkaimei. Viņš nosauca pussalu, kuru viņš uzskatīja par salu, par *La Florida* un pieprasīja to Spānijas kronim.

Spāņu un angļu koloniālajai sāncensībai pastiprinoties, spāņi nocietināja Sentogastinu, uzceļot masīvo, drūmo Svētā Marka cietoksni (1672) *Castillo de San Marcos*. Tagad tas ir nacionālais piemineklis, vecākais akmens forts Amerikas teritorijā. Starp daudzajiem angļu uzbrukumiem Sentogastinai, visslavenākie bija sera Frānsisa Dreika 16. gadsimta sirojums un Džordžijas kolonijas dibinātāja Džeimsa Ogletorpa īstenotais pilsētas aplenkums. 1763. gadā briti beidzot ieņēma Svētā Marka cietoksni un noturēja to 20 gadus. Amerikas Neatkarības kara laikā šeit pulcējās karaļa Džordža atbalstītāji no visas Amerikas. 1819. gadā Sentogastina tika atdota Amerikas Savienotajām Valstīm, un forts tika pārveidots par cietumu sagūstīto seminolu turēšanai, un šeit tika ieslodzīts arī viņu vadonis Oceola.

Mūsdienās pilsēta iztiek no tūrisma ienākumiem. Koloniālās arhitektūras pieminekļi tika daļēji restaurēti, daļēji pārbūvēti, lai atgādinātu vecos laikus. Nozīmīgas apskates vietas ir katoļu katedrāle (1793—1797), "vecākā māja" (*González—Álvarez House*), "vecākā skola" (*Oldest Wooden School House*), 1824. gadā būvētā bāka un 1893. gadā dibinātā aligatoru ferma.

## Ievērojamas personības
Sentogastinā dzimuši vai dzīvojuši:
* Pedro Menendess de Aviless (*Pedro Menéndez de Avilés*; 1519—1574) — spāņu jūrasbraucējs, flotes admirālis
* Rejs Čārlzs (*Ray Charles Robinson*; 1930—2004) — amerikāņu mūziķis
* Frederiks Deliuss (*Frederick Delius*; 1862—1934) — viens no jaunās pastorālās tradīcijas radītājiem angļu mūzikā

## Sadraudzības pilsētas
Sentogastinas sadraudzības pilsētas ir:
*  Avilesa, Spānija
*  Kartahena, Kolumbija
*  Menorka, Spānija
*  Santodomingo, Dominikāna

## Galerija


File:Saint Augustine,Florida,USA. - panoramio (11).jpg|Zvanu tornis uz Svētā Marka cietokšņa ziemeļaustrumu bastiona
File:Saint Augustine,Florida,USA. - panoramio (13).jpg|Kastiljas ziemeļu bastioni un mūris, skatoties austrumu virzienā uz Anastasijas salu
File:Saint Augustine,Florida,USA. - panoramio (12).jpg|Jūras mūris uz dienvidiem no Kastiljo
File:City gate.jpg|Sentogustinas pilsētas vecie vārti, kas celti 1808. gadā, ir daļa no daudz senākās Kubo līnijas
File:St Aug Govt House Museum01.jpg|Sentogustinas gubernatora rezidence. Ēkas austrumu spārns ir datējams ar 18. gadsimta celtni, kas celta gubernatora rezidences sākotnējā vietā.
File:Facade of Cathedral of St. Augustine.jpg|Romas katoļu Sentogastinas katedrālās bazilikas fasāde
File:OurLadyofLaLecheShrine-exterior.jpg|La Lešas Dievmātes svētnīca Mission Nombre de Dios
File:St. Augustine (Florida)-Juan Ponce de Leon monument.jpg|Ponse de Leona statuja
File:St Aug Mem Presby Church02.jpg|Memoriālā Prezbiterāņu baznīca
File:The Lightner Museum.jpg|Bijusī Hotel Alcazar viesnīca, tagad Laitnera muzejs un pilsētas mērija
File:Flagler College, Ponce de Leon Hotel, St. Augustine FL, South courtyard view 20160707 1.jpg|Flaglera koledža, bijusī Ponce de Leon Hotel viesnīca
File:Saint Augustine,Florida,USA. - panoramio (16).jpg|Lauvu tilts, skatoties austrumu virzienā uz Anastasijas salu
File:Saint Augustine,Florida,USA. - panoramio (27).jpg|Tolomato kapsēta


## Atsauces

## Literatūra
* Abbad y Lasierra, Iñigo, "Relación del descubrimiento, conquista y población de las provincias y costas de la Florida" — "Relación de La Florida" (1785); edición de Juan José Nieto Callén y José María Sánchez Molledo.
* Colburn, David, *Racial Change and Community Crisis: St. Augustine, Florida, 1877—1980* (1985), New York: Columbia University Press.
* 
* Deagan, Kathleen, *Fort Mose: Colonial America's Black Fortress of Freedom* (1995), Gainesville: University Press of Florida.
* Fairbanks, George R. (George Rainsford), *History and antiquities of St. Augustine, Florida* (1881), Jacksonville, Florida, H. Drew.
* Gannon, Michael V., *The Cross in the Sand: The Early Catholic Church in Florida 1513—1870* (1965), Gainesville: University Presses of Florida.
* Goldstein, Holly Markovitz, "St. Augustine's "Slave Market": A Visual History," *Southern Spaces*, 28 September 2012.
* Gordon, Elsbeth, *Florida's Colonial Architectural Heritage,* University Press of Florida, 2002; *Heart and Soul of Florida: Sacred Sites and Historic Architecture*, University Press of Florida, 2013
* Graham, Thomas, *The Awakening of St. Augustine*, (1978), St. Augustine Historical Society
* Hanna, A. J., *A Prince in Their Midst*, (1946), Norman: University of Oklahoma Press.
* Harvey, Karen, *America's First City*, (1992), Lake Buena Vista, Florida: Tailored Tours Publications.
* Harvey, Karen, *St. Augustine Enters the Twenty-first Century*, (2010), Virginia Beach, VA: The Donning Company.
* Landers, Jane, *Black Society in Spanish Florida* (1999), Urbana and Chicago: University of Illinois Press.
* Lardner, Ring, *Gullible's Travels*, (1925), New York: Scribner's.

## Ārējās saites
* Oficiālā tīmekļa vietne
* ''The St. Augustine Record/staugustine.com'', pilsētas ikdienas drukātais un tiešsaistes laikraksts
* ''Historic City News'', ikdienas tiešsaistes ziņu žurnāls